Kamala Sankrityayan
கமலா சங்க்ரித்யாயன் (கமலா சங்க்ரித்யாயன்) 20 ஆம் நூற்றாண்டின் இந்திய எழுத்தாளர், ஆசிரியர் மற்றும் இந்தி மற்றும் நேப்பாளி இலக்கிய அறிஞர் ஆவார். இவர் புகழ்பெற்ற வரலாற்றாசிரியர் ராகுல் சங்க்ரித்யாயனின் மனைவி ஆவார். கமலா சங்க்ரித்யாயன் 15 ஆகஸ்ட் 1920 அன்று மேற்கு வங்காளத்தின் கலிம்போங்கில் தந்தை சந்திரமன் பரியார் மற்றும் தாய் சந்திரமயா பரியார் ஆகியோருக்கு நேப்பாளி தலித் தமாய் குடும்பத்தில் பிறந்தார். அவர் 1947 இல் தனது மெட்ரிகுலேஷன் நிலைக் கல்வியில் தேர்ச்சி பெற்றார். ஆக்ரா பல்கலைக்கழகத்தில் முனைவர் பட்டம் பெற்ற இவர், வரலாற்றாசிரியர் ராகுல் சங்க்ரித்யாயனை மணந்தார். இவர்களுக்கு ஜேட்டா என்ற மகனும், ஜெயா என்ற மகளும் இருந்தனர். சங்கரித்யாயன் நன்கு அறியப்பட்ட எழுத்தாளர், அறிஞர் மற்றும் மொழிபெயர்ப்பாளர் ஆவார். அவர் வால்மீகியின் ராமாயணத்தை நேப்பாளி மொழியில் மொழிபெயர்த்தார். அவர் இந்திய இலக்கியத்தின் தேசிய நூலியல் (1901-1953) உறுப்பினராகவும் இருந்தார். ஆசியாவில் ராமாயண பாரம்பரியம், மஹாமனவ் மஹாபண்டித், பிரபா, நேப்பாளி சாகித்யம் போன்ற புத்தகங்களையும் அவர் எழுதியுள்ளார். அவர் பல மொழிகளில் தேர்ச்சி பெற்றிருந்தார். 1950 களில் இருந்து நேப்பாளி மற்றும் இந்தி இலக்கியத் துறையில் தீவிரமாக பங்கேற்ற அவர், இந்தி மற்றும் நேப்பாளி இலக்கியத்தில் ஏராளமான பிராந்திய மற்றும் தேசிய விருதுகளைப் பெற்றுள்ளார். 1982 ஆம் ஆண்டில் பானு புரஸ்கார் விருதும், 1993 ஆம் ஆண்டில் மஹாபண்டித் ராகுல் சங்க்ரித்யாயன் விருதும் அவருக்கு வழங்கப்பட்டன. அவர் 13 வெவ்வேறு இந்தி மற்றும் நேப்பாளி புத்தகங்களையும், 500 க்கும் மேற்பட்ட படைப்புகளையும் பங்களித்துள்ளார், இது இந்திய இலக்கிய கலைக்களஞ்சியத்தை உருவாக்குவதற்கு சமமான பொறுப்பாகும். டார்ஜிலிங்கில் உள்ள லோரெட்டோ கல்லூரியின் இந்தி துறையின் தலைவராகவும் இருந்தார். அவரது கடைசி புத்தகம் திப்யா மணி 2008 இல் வெளியிடப்பட்டது. புத்தகங்கள் ஆசியாவில் ராமாயண பாரம்பரியம் மஹாமனவ் மஹாபண்டித்-1995 பிரபா-1994 நேப்பாளி சாகித்ய-1986 அசாம் கி லோகாதயேன்-1981-1993 திப்யா மணி-2008 பிச்சார் தாதா பிவேச்சனா